KOMISIJOS SPRENDIMAS
2005 m. kovo 8 d.
iš dalies keičiantis Sprendimą 2004/475/EB, priimantį pereinamojo laikotarpio priemonę, naudingą tam tikroms Slovėnijos mėsos ir pieno sektoriaus įmonėms
(pranešta dokumentu Nr. K(2005) 518)
(Tekstas svarbus EEE)
(2005/193/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo aktą, ypač į jo 42 straipsnį,
kadangi:
(1)
Po Komisijos sprendimo 2004/475/EB (1) priėmimo įmonių, kurioms buvo skirtas pereinamasis laikotarpis, kad jos visiškai atitiktų Bendrijos reikalavimus, padėtis pasikeitė.
(2)
Viena mėsos įmonė nutraukė savo veiklą 2004 m. gruodžio 31 d.
(3)
Viena pieno perdirbimo įmonė iš įmonių, kurioms buvo suteiktas pereinamasis laikotarpis, sąrašo nutrauks savo, kaip didelio pajėgumo įmonės, veiklą. Ji sumažins savo produkciją, siekdama atitikti Bendrijos teisės aktais nustatytas taisykles riboto pajėgumo įmonėms. Todėl ji turėtų būti išbraukta iš įmonių, kurioms suteiktas pereinamasis laikotarpis, sąrašo.
(4)
Trys mėsos įmonės iš įmonių, kurioms buvo suteiktas pereinamasis laikotarpis, sąrašo įdėjo daug pastangų, siekdamos pastatyti naujus įrengimus. Tačiau šios įmonės dėl išimtinių techninių apribojimų neturi galimybės baigti modernizavimo proceso nurodytą datą. Dėl šios priežasties būtų teisinga joms duoti papildomo laiko baigti modernizavimo procesą.
(5)
Todėl Sprendimas 2004/475/EB turi būti atitinkamai iš dalies pakeistas. Kad būtų aiškiau, jis turėtų būti pakeistas nauju.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/475/EB priedas pakeičiamas šio sprendimo priedo tekstu.
2 straipsnis
Šis sprendimas yra skirtas valstybėms narėms.
Priimta Briuselyje, 2005 m. kovo 8 d.